1. ------IND- 2020 0018 A-- ET- ------ 20200124 --- --- PROJET

**Viini linnavolikogu määrus, millega kehtestatakse 16. ringkonna energiaruumi kava**

Vastavalt Viini ehitusmääruse (Viini liidumaa ametlik väljaanne nr 11/1930, viimati muudetud seadusega Viini liidumaa ametlikus väljaandes nr 71/2018), paragrahvile 2b sätestatakse:

**§ 1.** Lisas oranžiga viirutatud ja oranžiga kontuuritud alade jaoks kehtestatakse vastavalt ehitusmääruse paragrahvile 2b energiaruumi kava. Liiklusalad ei kuulu määruse kohaldamisalasse.

**§ 2.** Lisa (kava täiendus) moodustab antud määruse osa.

**§ 3.** Energiaruumi kavaga hõlmatud aladel on uusehitiste kütte- ja veeküttesüsteemides ehitusmääruse paragrahvi 60 lõike 1 punkti a kohaselt lubatud ainult ehitusmääruse paragrahvi 118 lõikes 3 nimetatud ülitõhusad alternatiivsüsteemid.

**§ 4.** Antud määrusest teatati Euroopa Parlamendi ja nõukogu 9. septembri 2015. aasta direktiivi (EL) 2015/1535 (millega nähakse ette tehnilistest eeskirjadest ning infoühiskonna teenuste eeskirjadest teatamise kord) (ELT L 241, 17.9.2015) sätete kohaselt (teatis number 2020/xx/A).

**§ 5.** Antud määrus jõustub kolm kuud pärast selle väljakuulutamist.

**§ 6.** Antud määrust ei kohaldata kõikide selle määruse jõustumise ajal pooleli olevate ehitusloa menetluste suhtes.

Esimees

**Lisa**

Kava täiendus nr Bez16\_E\_Plan1\_v1.0